CELEX: 32020R2086
Language: da
Date: 2020-12-14 00:00:00
Title: Kommissionens gennemførelsesforordning (EU) 2020/2086 af 14. december 2020 om ændring af gennemførelsesforordning (EU) 2020/532 hvad angår en undtagelse fra gennemførelsesforordning (EU) nr. 809/2014 for kontrollen i form af monitorering i forbindelse med støtteansøgninger vedrørende arealrelaterede støtteordninger og betalingsanmodninger vedrørende arealrelaterede støtteforanstaltninger

15.12.2020   
               
               
                  DA
               
               
                  Den Europæiske Unions Tidende
               
               
                  L 423/48
               
            
         KOMMISSIONENS GENNEMFØRELSESFORORDNING (EU) 2020/2086
         af 14. december 2020
         om ændring af gennemførelsesforordning (EU) 2020/532 hvad angår en undtagelse fra gennemførelsesforordning (EU) nr. 809/2014 for kontrollen i form af monitorering i forbindelse med støtteansøgninger vedrørende arealrelaterede støtteordninger og betalingsanmodninger vedrørende arealrelaterede støtteforanstaltninger
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 62, stk. 2, første afsnit, litra a) og b), og
         ud fra følgende betragtninger:
         
                     (1)
                  
                  
                     Kommissionens gennemførelsesforordning (EU) 2020/532 (2) indeholder visse undtagelser fra bl.a. Kommissionens gennemførelsesforordning (EU) nr. 809/2014 (3) for så vidt angår visse bestemmelser om administrativ kontrol og kontrol på stedet, der finder anvendelse i henhold til den fælles landbrugspolitik.
                  
               
                     (2)
                  
                  
                     Visse elementer i den kontrol i form af monitorering, der gennemføres i henhold til artikel 40a i gennemførelsesforordning (EU) nr. 809/2014, kræver besøg på stedet. På grund af de begrænsninger af bevægelsesfriheden, der er truffet for at bekæmpe covid-19-pandemien, vil medlemsstaterne muligvis ikke være i stand til at gennemføre denne kontrol i 2020, jf. nævnte artikel. Derfor bør der fastsættes en undtagelse fra visse bestemmelser i nævnte artikel.
                  
               
                     (3)
                  
                  
                     Gennemførelsesforordning (EU) 2020/532 bør derfor ændres.
                  
               
                     (4)
                  
                  
                     Da denne forordning fastsætter en yderligere undtagelse fra gennemførelsesforordning (EU) nr. 809/2014 for ansøgningsåret 2020 på grund af covid-19-pandemien, bør den træde i kraft på dagen for offentliggørelsen i Den Europæiske Unions Tidende og anvendes med tilbagevirkende kraft fra samme dato som gennemførelsesforordning (EU) 2020/532.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger og Udvalget for Udvikling af Landdistrikterne —
                  
               VEDTAGET DENNE FORORDNING:
         
            Artikel 1
            I gennemførelsesforordning (EU) 2020/532 indsættes som artikel 4a:
            
               
                  »Artikel 4a
                  
                  Uanset artikel 40a, stk. 1, første afsnit, litra c), første punktum, og artikel 40a, stk. 2, litra b), i gennemførelsesforordning (EU) nr. 809/2014 finder følgende bestemmelser anvendelse for ansøgningsåret 2020, hvis medlemsstaterne på grund af de foranstaltninger, der er truffet for at bekæmpe covid-19-pandemien, ikke er i stand til at gennemføre alle de kontroller, der kræver kontrol på stedet:
                  
                              a)
                           
                           
                              den tilhørende kontrol vedrørende støtteberettigelseskriterier, tilsagn og andre forpligtelser skal foretages for mindst 3 % af de berørte støttemodtagere.
                           
                        
                              b)
                           
                           
                              kontrollen af indholdet af tetrahydrocannabinol i hamp skal foretages for mindst 10 % af arealet.«
                           
                        
            
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 20. april 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 347 af 20.12.2013, s. 549.
         
            (2)  Kommissionens gennemførelsesforordning (EU) 2020/532 af 16. april 2020 om fravigelse for 2020 af gennemførelsesforordning (EU) nr. 809/2014, (EU) nr. 180/2014, (EU) nr. 181/2014, (EU) 2017/892, (EU) 2016/1150, (EU) 2018/274, (EU) 2017/39, (EU) 2015/1368 og (EU) 2016/1240 for så vidt angår visse bestemmelser om administrativ kontrol og kontrol på stedet, der finder anvendelse i henhold til den fælles landbrugspolitik (EUT L 119 af 17.4.2020, s. 3).
         
            (3)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).